Tři Hwězdy
Tři Hwězdy (němsce Dreistern) su małe sydlišćo z 34 wobydlerjemi[2] w srjedźišću hornjołužiskeho wokrjesa Budyšin. Słušeja wot lěta 1974 ke gmejnje Hodźij a leža 238 m nad mórskej hładźinu při statnej dróze 111 mjez Budyšinom a Hodźijom. Běchu ze starodawna wjesny dźěl Małeje Boršće.
Susodne wjeski su Błohašecy na sewjeru, Ratarjecy a Sćijecy (město Budyšin) na wuchodźe, Hornja a Mała Boršć na juhu a Nowe Błohašecy na zapadźe.
StawiznyWobdźěłać
Tři Hwězdy su młode sydlišćo, kotrež je so wuwiło z Małoboršćanskeho wudworja z hosćencom a kowarnju. Hosćenc „K třom hwězdam“ bě so załožił w lěće 1823 při nowej, 1820 dotwarjenej šoseji z Budyšina do Biskopic a spožči pozdźišo nastatemu sydlišću swoje mjeno. W lěće 1848 załožichu serbscy burja z wokoliny w tudyšim hosćencu Serbske towarstwo za Tři Hwězdy a wokolnosć.
ŽórłaWobdźěłać
WotkazajWobdźěłać
- Tři Hwězdy w Digitalnym stawizniskim zapisu městnow Sakskeje (němsce)
ces_Latn szl_Latn bos_Latn szl_Latn szl_Latn knc_Latn uzn_Latn szl_Latn